क्राइम अलर्ट : दिल्ली कैंट फॉर्च्यूनर कार लूट में वांटेड गिरफ्तार #news
Channel: SANSANI OF INDIA ( सनसनी ऑफ़ इंडिया )
Date: 09/01/2024

दिल्ली पुलिस की स्पेशल सेल दक्षिणी रेंज की टीम ने गैंगस्टर तरनजीत सिंह उर्फ गिन्नी को हरियाणा से गिरफ्तार किया है. यह प्रिंस तेवतिया गैंग का एक्टिव मेंबर है. यह दिल्ली कैंट के फॉर्च्यूनर कार लूटने के मामले में वांटेड था।  तरनजीत सिंह उर्फ गिन्नी मूलतः पंजाब का रहने वाला है. यह पहले पगड़ी बांधता था, किन्तु पुलिस को चकमा देने के लिए  इसने बाल तक कटवा लिए थे साथ ही  लगातार अपने ठिकाने भी बदल रहा था। 

स्पेशल सेल के डीसीपी आलोक कुमार ने बताया कि  एसीपी वेद भूषण की देखरेख में इंस्पेक्टर कर्मवीर सिंह, इंस्पेक्टर पवन कुमार व इंस्पेक्टर जितेंदर मावी की टीम पिछले तीन महीने से इसकी एक्टिविटी और मूवमेंट पर नजर रखे हुई थी। टेक्निकल सर्विलांस की मदद से आखिरकार टीम ने गुड़गांव में छापा मार कर इसे दबोच लिया.

लगभग सवा साल पहले 29 अक्टूबर 2022 को दिल्ली कैंट के राव तुला राम फ्लाईओवर के पास फॉर्च्यूनर गाड़ी लूटी गई थी. तब से यह फरार चल रहा था.

सनसनी ऑफ़ इंडिया नेटवर्क